বাহুবল প্রতিনিধি \ বাহুবল থানা পুলিশ অভিযান চালিয়ে পিতা-পুত্রসহ ৩ পলাতক আসামীকে গ্রেফতার করেছে। এরা হচ্ছে-ভৈরবীকোণা গ্রামের আনোয়ার মিয়ার পুত্র মুসলিম মিয়া (৪৮), মুসলিম মিয়ার পুত্র ওয়ারিশ মিয়া (২৫) ও রফিক উদ্দিনের পুত্র আব্দুর রহমান (২৫)। গতকাল বৃহস্পতিবার ভোরে বাহুবল থানার এএসআই কবির উদ্দিনের নেতৃত্বে একদল পুলিশ অভিযান চালিয়ে তাদেরকে গ্রেফতার করে। পুলিশ জানায় তাদের বিরুদ্ধে আদালত থেকে গ্রেফতারী পরোয়ানা রয়েছে। এতদিন তারা আত্মগোপনে ছিল।